< Sárkányok

A sárkányokról

Szerző: Sallai András

Copyright © 2024, Sallai András

Szerkesztve: 2024 * Licenc: CC BY-SA 4.0

Web: https://szit.hu

Sárkány

Milyen sárkányról is van szó? Úgyis mondhatnánk élménysárkányok. Azok a sárkányok, amelyeket zsinóron húzunk, rántunk, reptetünk.

Osztályozás

egyzsinóros

síksárkányok

hajlított sárkányok

deltasárkányok

szánkósárkányok (sled) nincs vízszintes merevítőjük

dobozsárkányok

parafoil

harci sárkányok

japán sárkányok

forgósárkányok

kétzsinóros

sportsárkányok

trükksárkányok

nullszeles sárkányok

vontató sárkányok

háromzsinóros

négyzsinóros

lágy (merevítés nélküli)

keretes

látvány

nagy erejű

null szeles

kis szeles

nagy szeles

Az egyzsinóros sárkányok általában a látványt szolgálják. Az egyzsinórosoknál kivételt képeznek a harci és nullszeles városi sárkányok, amelyeket lehet egyetlen zsinórral is irányítani. A többzsinóros sárkányok hatékonyan irányíthatók. Ha kettőnél több zsinór van, akkor a fékezőerő is szabályozható a sárkányon. A lágy sárkányokat a szél fújja fel, ami által elnyerik alakjukat. A keretes sárkányok alakját a merevítők határozzák meg.

A nagy erejű sárkányokat, vontatásra használjuk, vagy csak az izmok megmozgatására. Vontatni lehet szárazföldi vagy vízi deszkát, esetleg beülős három vagy négykerekű kiskocsit.

A kétzsinóros sárkányokkal akrobatikus mozgások valósíthatók meg. Trükközésnek is hívják ezeket, így ezek neve trükksárkányok.

Sárkányok gyerekeknek

A többzsinóros sárkány vásárlása gyerekeknek rossz ötlet. A gyerek néhány kivételtől eltekintve, nem tudja kontrollálni a sárkányt, általában csak a földön húzza, hamar tönkreteszi, a végén kiábrándul a sárkányozásból. A legjobb egyzsinóros, valamilyen alakot formáló sárkánnyal kezdeni.

Biztonság

A sárkányok zsinórjai, merevítői veszélyt jelentenek azokra akik repülési távolságon belül tartózkodnak. Ha valaki a sárkányok zsinórjai alá kerül inkább tegyük le a sárkányt.

A földön hagyott zsinórok az arra járó „ártatlan” járókelőknek általában láthatatlan és veszélyes. De olyan is van, aki nem látja a feszülő zsinórt, amelyen egy sárkány van fent az égen. Jó ötlet egy kis figyelmeztető tábla kitétele.

Vigyázat! Sárkányreptetés
Vigyázat, sárkány az égen, zsinór a földön, és bárhol a térben

Az „ártatlan” járókelő általában azt sem fogja fel, hogy nem kéne a zsinórok alá menni. Úgy sétál alatta, mintha csak otthon járna, a vadul repkedő sárkány zsinórjai alatt.

A zsinór veszélyes lehet a másik sárkány zsinórjára is. Úgy vágja mint kés a vajat.

Nagy sárkányoknál, vagy erős szélben ajánlott kesztyű viselése. A vékony zsinór, jobb esetben csak megégeti, rosszabb esetben a csontig vághatja az ember kezét.

Ne repülj 150 méter felé, repülőtéren 30 méter felé se, kivéve ha van engedélyed.

Kezdő sárkányosnak legyen legalább egy 100×100 méteres hely. Kerüljük a villamosvezetékeket, a fákat, épületeket, utakat.

Zsinórok

Többféle zsinórral reptethetünk sárkányokat. A poliészter zsinórokból vannak 1 mm könnyű zsinórok, amelyek akár 200 kg is elbírhatnak. A túl vastag zsinór hátrányos lehet kis szélben. A túl gyenge zsinór hátrányos lehet nagy szélben. A jó minőségű zsinórok, mint amilyen a „Dyneema” és „Spectra”, nagyon nagy molekulatömegű polietilénből készülnek.

Gyerekeknek készített, kicsi, papír vagy hasonló anyagból készített, könnyű sárkányokhoz használhatunk erősebb cérnát is.

Nagyobb, egyzsinóros sárkányhoz erős szélben én reluxazsinórt használok.

A sárkányok zsinórjait tilos kézre, karra vagy a földön egy helyre összegyűjteni. Ennek mindig gubanc a vége. A zsinórokat csak a zsinórtartón szabad gyűjteni.

Szélablak

Az a terület ahol a sárkány repülni fog.

Ha szél a hátam mögül fúj, akkor a szélablak az előttem lévő háromdimenziós terület amit a sárkány a maximális zsinórhosszal be tud járni. Tulajdonképpen egy negyed gömböt képzeljünk el előttünk.

A szélablak szélén a leggyengébb a szél, mondhatnánk úgyis, hogy 9 és 3 óránál. Előttünk 12 óránál a legerősebb a szél. A fejünk felett van a zenit. Hogy milyen magasan van a sárkány azt a zenit és a talaj között fokokban szokás megadni.